|  |  |
| --- | --- |
| Prvi.jpg  |   26. мај 2014. **5/14**  |
|  |  |

|  |
| --- |
| **мај 2014. године** |
| САОПШТЕЊЕ ЗА МЕДИЈЕ |

Најпрофитабилнија предузећа у 2012. послују у подручју Информације и комуникације

Највећа продуктивност рада остварена у подручју Информације и комуникације

У 2012. години, од 7 546 активних предузећа, 39,7% било је у подручју Трговина, док структура запослених показује да је од око 126 хиљада запослених лица 46,6% ангажовано у подрјучјима индустрије.

Просјечна стопа профитабилности нефинансијске пословне економије у Републици Српској у 2012. години износила је 9,2%, и виша је у односу на 2011. када је износила 7,5%. Највећа стопа профитабилности, као показатељ зарађивачке способности и конкурентности предузећа, у 2012. години, постигнута је у подручју (J) Информације и комуникације 43,6%, затим у подручју (L) Пословање некретнинама 35,4% и у подручју (P) Образовање 33,6%. Најмању стопу профитабилности имају предузећа из подручја (C) Прерађивачка индустрија 3,0% и (G) Трговина на велико и мало; поправка моторних возила и мотоцикала 5,8%. Ако се подаци погледају према величини предузећа, најпрофитабилнија су велика предузећа са стопом од 18,5%, а најмању стопу профитабилности имају средња предузећа 4,8%.

Највећа продуктивност рада, мјерена преко додате вриједности по запосленом лицу, остварена је у подручју (J) Информације и комуникације 83 549 КМ, затим у подручјима (L) Пословање некретнинама 53 278 КМ и (D) Производња и снабдијевање електричном енергијом 47 231 КМ. Најмању продуктивност имају предузећа из подручја (I) Дјелатности пружања смјештаја, припреме и послуживања хране 12 920 КМ и (C) Прерађивачка индустрија 14 876 КМ. Посматрано према величини предузећа, највећу продуктивност остварила су велика предузећа 32 961 КМ, а најмању средња предузећа 20 568 КМ.

Графикон 1. Структура промета према величини предузећа

У 2013. години 26 534 корисника остварило право на додатак за дјецу

Укупан број корисника који су остваривали право на додатак за дјецу у 2013. години износи 26 534, а број дјеце која су користила право на додатак за дјецу износио је 37 503. Током 2013. године укупан број корисника који је остварио право на додатак за дјецу, као и број дјеце корисника, у односу на 2012. годину умањен је за 2,7%.

Од укупног броја корисника највећи удио је незапослених, 85%. Од 2010. године број корисника и број дјеце која остварују право на додатак за дјецу је у сталном опадању. У поменутом периоду број корисника је умањен за 12,3%, а број дјеце за 11,7%.

Просјечна нето плата у априлу 821 КМ

Највиша просјечна нето плата у подручју *Финансијске дјелатности и дјелатности осигурања* 1 267 КМ, најнижа у подручју *Административне и помоћне услужне дјелатности* 504 КМ

Просјечна мјесечна нето платазапослених у Републици Српској,исплаћена у априлу 2014. године износи821 КМ, а просјечна мјесечна бруто плата 1 323 КМ.

У поређењу са мартом 2014. године, просјечна нето плата исплаћена у априлу 2014. већа је реално за 0,8%, док је у односу на април 2013. године реално већа за 4,7%.

Највиша просјечна нето плата у априлу 2014. године, посматрано по подручјима дјелатности, исплаћена је у подручју *Финансијске дјелатности и дјелатности осигурања* и износи 1 267 КМ, а најнижа у подручју *Административне и помоћне услужне дјелатности* 504 КМ.

У априлу 2014. године, у односу на март 2014, номинални раст нето плате забиљежен је у подручјима *Умјетност, забава и рекреација* 4,9%, *Остале услужне дјелатности* 4,3% и *Прерађивачка индустрија* 3,8%.

Смањење плате, у номиналном износу, забиљежено је у подручјимаГрађевинарство 4,0%, *Информације и комуникације* 3,2% и *Финансијске дјелатности и дјелатности осигурања* 1,3%.

 км



Графикон 2. Просјечнe нето платe запослених по мјесецима

Мјесечна инфлација у априлу 2014. године -1,0%

Годишња инфлација (IV 2014/IV 2013.) -1,7%

Цијене производа и услуга, које се користе за личну потрошњу у Републици Српској, мјерене индексом потрошачких цијена, у априлу 2014. године у односу на март 2014. године у просјеку су ниже за 1,0%. Забиљежен је раст код 4 од укупно 12 одјељака. Раст цијена је забиљежен у одјељцима *Храна и безалкохолна пића, Одјећа и обућа, Здравство* и *Алкохолна пића и дуван.*

Повећање цијена које је забиљежено је у одјељку *Храна и безалкохолна пића од* 0,7% резултат је сезонског кртетања цијена свјежег воћа (4,3%) и поврћа (2,6%) као и нових набавки у групи свјеже млијеко (2,4%), док је код групa свјежа риба (1,1%), свјеже месо и сухомеснати производи (0,6%) забиљежен завршетак акција.

Повећање забиљежено у одјељку *Одјећа и обућа од* 0,6% настало је због повећања у групи обућа од 1,7%, и то највише због нових прољећних модела обуће.

Раст индекса цијена 0,1% који је забиљежен у одјељку *Алкохолна пића и дуван* настао је због виших цијена жестоких алкохолних пића (0,3%) и пива за 0,6%.

С друге стране, пад цијена забиљежен је код 2 од укупно 12 одјељака. Највиши пад у априлу односи се на одјељак *Становање* (10,1%) и резултат је редовног сезонског кретања цијена струје тј. преласка обрачуна струје по нижим (љетним) тарифама (13,4%). Поред групе електрична енергија, ниже цијене забиљежене су у групи плин због нижих цијена плина у боцама (2,5%) и течна горива због нижих цијена лож уља (1,1%).

Пад цијена од 0,2% који је забиљежен у одјељку *Превоз* резултат је нижих цијена бензина за 0,3%.

У одјељцима*, Намјештај и покућство, Комуникације,* *Образовање, Рекреација и култура*, *Ресторани и хотели и Остала добра и услуге* цијене су у просјеку остале исте.

Индекси производа и услуга, који се користе за личну потрошњу у Републици Српској, у априлу 2014. године у односу на исти мјесец 2013. године, нижи су у просјеку за 1,7%.

Цијене произвођача индустријских производа на домаћем тржишту (IV 2014/III 2014.) у просјеку ниже 0,1%

Цијенe произвођачa индустријских производа на домаћем тржишту у априлу 2014. године у односу на март 2014. године у просјеку су ниже за 0,1%, у односу на април 2013. године у просјеку су ниже за 1,1%, а у односу на децембар 2013. године у просјеку су више за 0,1%.

Посматрано по намјени потрошње, у априлу 2014. године, у односу на март 2014. године, цијене капиталних прозвода у просјеку су ниже за 0,2%, цијене енергије за 0,1%, док су цијене интермедијарних производа, цијене трајних производа за широку потрошњу као и цијене нетрајних производа за широку потрошњу у просјеку остале на истом нивоу.

Цијене трајних производа за широку потрошњу посматрано по намјени потрошње, у априлу 2014. године, у односу на април 2013. у просјеку су више за 0,6%, док су цијене интермедијарних производа у просјеку ниже за 2,7%, цијене капиталних прозвода за 0,8%, цијене нетрајних производа за широку потрошњу за 0,7% и цијене енергије за 0,2%.

Посматрано по подручјима индустријске производње (PRODCOM), цијене подручја (Б) вађење руда и камена у априлу 2014. године у односу на март 2014. године у просјеку су ниже за 0,3%, цијене подручја (Ц) прерађивачка индустрија у просјеку су ниже за 0,1%, док су цијене подручја (Д) производња и снабдијевање електричном енергијом, гасом, паром и климатизација, у просјеку остале на истом нивоу.

У априлу 2014. године, у односу на април 2013, цијене подручја *Прерађивачка индустрија* ниже су за 1,9%, цијене подручја*Вађење руда и камена*ниже су за 0,6%, док суцијене подручјапроизводња и снабдијевање електричном енергијом, гасом, паром и климатизација у просјеку остале на истом нивоу.

Цијене произвођача индустријских производа на страном тржишту (IV 2014/III 2014.) у просјеку више 0,1%

Цијенe произвођачa индустријских производа на страном тржишту у априлу 2014. године у односу на март 2014. у просјеку су више за 0,1%, у односу на април 2013. у просјеку су ниже за 0,7% и у односу на децембар 2013. ниже су за 0,8%.

Посматрано по намјени потрошње, у априлу 2014. године у односу на март 2014. цијене нетрајних производа за широку потрошњу у просјеку су више зa 0,6%, цијене енергије за 0,3%, цијене капиталних производа у просјеку су ниже за 0,2%, цијене интермедијарних производа за 0,1%, док су цијене трајних производа за широку потрошњу у просјеку остале на истом нивоу.

Цијене нетрајних производа за широку потрошњу посматрано по намјени потрошње, у априлу 2014. године, у односу на април 2013. у просјеку су више за 4,0%, цијене трајних производа за широку потрошњу за 2,5%, цијене капиталних прозвода у просјеку су ниже за 1,1%, цијене интермедијарних производа за 0,6% и цијене енергије 0,3%.

Посматрано по подручјима индустријске производње (PRODCOM), цијене подручја (C) прерађивачка индустрија у априлу 2014. године у односу на март 2014. године у просјеку су више за 0,1%, док су цијене подручја (B) вађење руда и камена и цијене подручја (Д) производња и снабдијевање електричном енергијом, гасом, паром и климатизација просјеку у просјеку остале на истом нивоу.

У априлу 2014. године, у односу на април 2013, цијене подручја *Вађење руда и камена* више су за 3,9%, а цијене подручjа *Прерађивачка индустрија*  за 0,1%.

Десезонирана индустријска производња (IV 2014/III 2014.) остала на истом нивоу

Број запослених у индустрији (IV 2014/IV 2013.) већи 2,0%

**Десезонирана индустријска производња** у априлу 2014. године у поређењу са мартом 2014. је остала непромијењена. У подручју *Производња и снабдијевање електричном енергијом, гасом, паром и климатизацији* остварен је раст од 10,0% и у подручју *Вађења руда и камена* раст од 4,5%, док је у *Прерађивачкој индустрији* забиљежен пад од 0,8%. Посматрано према главним индустријским групама по основу економске намјене производа, десезонирана производња трајних производа за широку потрошњу, у априлу 2014. године у поређењу са мартом 2014, мања је за 0,6%, интермедијарних производа за 3,7% и капиталних производа за 18,3%, док је производња енергије већа за 17,0% и нетрајних производа за широку потрошњу за 7,8%.

**Број запослених у индустрији** у априлу 2014. године у односу на исти мјесец прошле године већи је за 2,0%, у односу на просјечан мјесечни број запослених у 2013. години већи је за 1,5% и у односу на март 2014. године за 0,5%. У периоду јануар - април 2014. године, у односу на исти период прошле године, у подручју *Вађење руда и камена* остварен је раст од 5,8%, у подручју *Прерађивачка индустрија* раст од 1,7% и у подручју *Производња и снабдијевање електричном енергијом, гасом, паром и климатизацији* раст од 1,4%.

Графикон 3. Индекси индустријске производње, IV 2010 – IV 2014. (∅2010=100)

Извоз (I-IV 2014/I-IV 2013.) повећан 6,6%

Покривеност увоза извозом (у периоду I-IV 2014.) 58,9%

У априлу 2014. године остварен је извоз у вриједности од 212 милиона КМ и увоз у вриједности од 343 милиона КМ.

У оквиру укупно остварене робне размјене Републике Српске са иностранством у априлу ове године, проценат покривености увоза извозом износио је 61,9%.

У периоду јануар - април 2014. остварен је извоз у вриједности од 851 милион КМ, што је за 6,6% више у односу на исти период претходне године. Увоз је, у истом периоду, износио милијарду и 444 милиона КМ, што је за 2,8% више у односу на исти период претходне године. Проценат покривености увоза извозом за прва четири мјесеца текуће године износио је 58,9%.

У погледу географске дистрибуције робне размјене Републикe Српскe са иностранством, у периоду јануар - април 2014. године, највише се извозило у Италију и то у вриједности од 154 милиона КМ, односно 18,0%, те у Србију 126 милиона КМ, односно 14,8% од укупног оствареног извоза.

У истом периоду, највише се увозило из Русије и то у вриједности од 281 милиона КМ, односно 19,5% и из Србије, у вриједности од 227 милиона КМ, односно 15,7% од укупно оствареног увоза.

Посматрано по групама производа, у периоду јануар - април 2014. године, највеће учешће у извозу остварују нафтна уља и уља добиjена од битуменозних минерала (осим сирових) са укупном вриједношћу од 85 милиона КМ, што износи 10,0% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 275 милиона КМ, што износи 19,1% од укупног увоза.

хиљ. КМ

2013

2014

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Структурне пословне статистике**Слађана Никићsladjana.nikic@rzs.rs.baДаница Бабићdanica.babic@rzs.rs.ba |
| **Статистика социјалне заштите**Сузана Адамовићsuzana.adamovic@rzs.rs.ba |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Жељка Драшковићzeljka.draskovic@rzs.rs.baЈасминка Милићjasminka.milic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |